[{"text_idx": "#000000", "text": "Corbyn: 'Y mandad ar gyfer newid'"}, {"text_idx": "#000001", "text": "Ar o\u0302l dymchwel yn yr etholiad cyffredinol, mae'r Blaid Lafur yn gobeithio y bydd arwain newydd Llafur yn dechrau'r gwaith o ail-adeiladu'r blaid."}, {"text_idx": "#000003", "text": "Ac yn ei araith gyntaf i gynhadledd Llafur ers iddo gael ei ethol yn arweinydd, fe ddywedodd e'n blwmp ac yn blaen, ar o\u0302l ennill bron i 60% o bleidleisiau aelodau a chefnogwyr y Blaid, bod ganddo'r \"mandad ar gyfer newid\"."}, {"text_idx": "#000004", "text": "Felly, fe glywon ni fe'n pwysleisio'r egwyddorion sy'n diffinio ei steil newydd o arwain: gwleidyddiaeth fwy caredig er mwyn creu cymdeithas ofalgar."}, {"text_idx": "#000005", "text": "Egwyddorion y Blaid Lafur yw'r rheiny, meddai, a dyna'r egwyddorion mae angen i ni roi yn o\u0302l i wleidyddiaeth."}, {"text_idx": "#000007", "text": "Yn o\u0302l y Ceidwadwyr, mae syniadau economaidd asgell chwith Corbyn a'i wrthwynebiad i'r cyfnod presennol o lymder, yn fygythiad i ddiogelwch economaidd y wlad - i'r gwrthwyneb meddai Corbyn - y Tori\u0308aid sy'n peri'r bygythiad mwyaf."}, {"text_idx": "#000009", "text": "Ar o\u0302l cael ei feirniadu gan y papurau am fod yn fradwr, bu'n pwysleisio heddiw faint oedd e'n caru ei wlad - bod e'n cynrychioli egwyddorion Prydeinig - ond beth am Gymru?"}, {"text_idx": "#000010", "text": "Wel, oni bai iddo ddweud y gall Llafur ennill yn etholiad y Cynulliad fis Mai nesaf, doedd na ddim so\u0302n am Gymru yn ei araith,"}, {"text_idx": "#000011", "text": "Na chwaith oedd yna awgrym o le mae Corbyn yn sefyll ar ddatganoli pwerau i'r Cynulliad."}, {"text_idx": "#000012", "text": "Bwriad Corbyn yw gwrando ar aelodau'r blaid cyn creu polisi\u0308au yn hytrach na'u penderfynu mewn stafelloedd cudd."}, {"text_idx": "#000013", "text": "Ond mae barn aelodau cynulliad Llafur ar ddatganoli yn dra gwahanol i farn aelodau seneddol Cymreig y Blaid. Fe all ceisio cymodi'r ddwy ochr fod yn waith anodd."}, {"text_idx": "#000014", "text": "Er nad oedd yr araith o'r safon uchaf, does dim dwywaith roeddech chi'n teimlo eich bod chi'n clywed gwir egwyddorion Jeremy Corbyn. Roedd e bendant yn arwydd o gyfeiriad newydd."}, {"text_idx": "#000015", "text": "Mae'n amlwg bod yna groeso i'r cyfeiriad hynny tu fewn i'r Blaid Lafur, ond beth am du allan i furiau'r gynhadledd? Fe gawn weld yng Nghymru'r flwyddyn nesa'."}, {"text_idx": "#000016", "text": "Prif StraeonAthrawon yn derbyn cynnig cyflog newyddPublished3 awr yn o\u0302lYr actor Dafydd Hywel wedi marw yn 77 oedPublished6 awr yn o\u0302lCyn-blismon yn siarad am golli'i swydd o achos alcoholPublished16 awr yn o\u0302l"}, {"text_idx": "#000024", "text": "Ble nesa' i di\u0302m rygbi Cymru?"}]